CELEX: 62012TA0476
Language: da
Date: 2014-12-11 00:00:00
Title: Sag T-476/12: Rettens dom af 11. december 2014 — Saint-Gobain Glass Deutschland mod Kommissionen (Aktindsigt — forordning (EF) nr. 1049/2001 — forordning (EF) nr. 1367/2006 — dokumenter vedrørende sagsøgerens anlæg i Tyskland og angående en ordning for handel med kvoter for drivhusgasemissioner — delvist afslag på aktindsigt — miljøoplysninger — artikel 6, stk. 1, andet punktum, i forordning nr. 1367/2006 — undtagelse vedrørende beskyttelse af beslutningsprocessen — dokumenter fra en medlemsstat — medlemsstatens indsigelse mod udlevering — artikel 4, stk. 3 og 5, i forordning nr. 1049/2001)

2.2.2015   
            
            
               DA
            
            
               Den Europæiske Unions Tidende
            
            
               C 34/33
            
         Rettens dom af 11. december 2014 — Saint-Gobain Glass Deutschland mod Kommissionen
   (Sag T-476/12) (1)
   
   ((Aktindsigt - forordning (EF) nr. 1049/2001 - forordning (EF) nr. 1367/2006 - dokumenter vedrørende sagsøgerens anlæg i Tyskland og angående en ordning for handel med kvoter for drivhusgasemissioner - delvist afslag på aktindsigt - miljøoplysninger - artikel 6, stk. 1, andet punktum, i forordning nr. 1367/2006 - undtagelse vedrørende beskyttelse af beslutningsprocessen - dokumenter fra en medlemsstat - medlemsstatens indsigelse mod udlevering - artikel 4, stk. 3 og 5, i forordning nr. 1049/2001))
   (2015/C 034/37)
   Processprog: tysk
   
      Parter
   
   
      Sagsøger: Saint-Gobain Glass Deutschland GmbH (Aachen, Tyskland) (ved advokaterne S. Altenschmidt og C. Dittrich)
   
      Sagsøgt: Europa-Kommissionen (først ved P. Costa de Oliveira og H. Krämer, derefter ved H. Krämer og M. Konstantinidis, som befuldmægtigede)
   
      Sagens genstand
   
   Påstand om annullation af dels Kommissionens stiltiende afgørelse af 4. september 2012 og subsidiært Kommissionens stiltiende afgørelse af 25. september 2012 dels Kommissionens afgørelse af 17. januar 2013 om afslag på fuld aktindsigt i den oversigt, som den Tyske Forbundsrepublik havde fremsendt til Kommissionen inden for rammerne af proceduren i artikel 15, stk. 1, i Kommissionens afgørelse 2011/278/EU af 27. april 2011, der fastlægger midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130, s. 1), for så vidt som denne oversigt indeholder oplysninger om visse af sagsøgerens anlæg på tysk område, hvilke oplysninger vedrører foreløbige tildelinger samt aktiviteter og kapacitetsniveauer med hensyn til CO2-emissioner i årene 2005 til 2010, anlæggenes effektivitet og de årlige emissionskvoter tildelt foreløbigt for perioden fra 2013 til 2020.
   
      Konklusion
   
   
               1)
            
            
               Europa-Kommissionen frifindes.
            
         
               2)
            
            
               Saint-Gobain Glass Deutschland GmbH betaler sagens omkostninger.
            
         
      (1)  EUT C 9 af 12.1.2013.